

 LĒMUMS

Ādažos, Ādažu novadā

2023. gada 28. martā **Nr.** **97**

**Par jaunveidojamo ielu zemes vienību atdalīšanu no zemes vienības Plostnieku ielā 5, Ādažos**

Ādažu novada pašvaldības dome (turpmāk – dome) izskatīja SIA “Ādažu Saulesrīti” (reģ. Nr. 40203249704; juridiskā adrese: Zvejnieku iela 1 k-14, Rīga, LV-1048, e-pasts: *adrese*) pilnvarotās personas (*vārds, uzvārds*) 08.11.2023. iesniegumu (reģistrēts 09.11.2023. ar Nr. ĀNP/1-11-1/23/6101) ar lūgumu atdalīt no zemes vienības Plostnieku ielā 5, Ādažos, Ādažu nov. (kadastra apzīmējums 80440100202) ielas sarkano līniju robežās, atbilstoši apstiprinātam detālplānojumam nekustamajiem īpašumiem “Veckūlas” 3.z.g., “Sakarnieki” un “Jaunkūlas-4”, kā arī jaunveidojamām ielām (atdalītajām zemes vienībām) piešķirt adreses un nekustamā īpašuma lietošanas mērķus un noteikt paliekošās platības nekustamā īpašuma lietošanas mērķi.

Izvērtējot iesniegumu un ar to saistītos apstākļus, tika konstatēts:

1. ar Ādažu novada pašvaldības 15.12.2023 vēstuli Nr. ĀNP/1-12-4/23/1844 “Par termiņa pagarinājumu iesnieguma izskatīšanai Plostnieku iela 5, Ādaži, Ādažu novads” iesnieguma izskatīšanas un administratīvā akta pieņemšanas termiņš pagarināts līdz 09.03.2024;
2. detālplānojums nekustamajiem īpašumiem "Veckūlas" 3.z.g., "Sakarnieki" un "Jaunkūlas-4" (turpmāk – Detālplānojums) apstiprināts ar Ādažu novada domes 27.06.2006. lēmumu Nr. 54 “Par nekustamo īpašumu “Veckūlas” 3.z.g. “Sakarnieki” un “Jaunkūlas -4” detālplānojuma apstiprināšanu un saistošo noteikumu Nr.19 “Par nekustamo īpašumu “Veckūlas” 3.z.g. “Sakarnieki” un “Jaunkūlas -4” detālplānojuma grafisko daļu un teritorijas izmantošanas un apbūves noteikumiem” izdošanu” un saistošajiem noteikumiem Nr.19 “Par nekustamo īpašumu “Veckūlas” 3.z.g. “Sakarnieki” un “Jaunkūlas -4” detālplānojuma grafisko daļu un teritorijas izmantošanas un apbūves noteikumiem”;
3. dome 25.01.2024. pieņēma lēmumu Nr. 13 “Par Ādažu novada domes 27.06.2006. saistošo noteikumu Nr. 19 “Par nekustamo īpašumu “Veckūlas” 3.z.g. “Sakarnieki” un “Jaunkūlas -4” detālplānojuma grafisko daļu un teritorijas izmantošanas un apbūves noteikumiem” atzīšanu par spēku zaudējušiem daļā – zemes vienībās Jaunkūlu ielā 1A un Plostnieku ielā 1, Ādažos” un 25.01.2024. izdeva saistošos noteikumus Nr. 3/2024 “Par Ādažu novada domes 27.06.2006. saistošo noteikumu Nr.19 “Par nekustamo īpašumu “Veckūlas” 3.z.g., “Sakarnieki” un “Jaunkūlas-4” detālplānojuma grafisko daļu un teritorijas izmantošanas un apbūves noteikumiem" atzīšanu par spēku zaudējušiem daļā - zemes vienībās Plostnieku ielā 1, Ādažos, Ādažu nov. (kadastra apzīmējums 8044 010 0099) un Jaunkūlu ielā 1A, Ādažos, Ādažu nov. (kadastra apzīmējums 8044 010 0102)”;
4. Detālplānojuma teritorijā šobrīd ietilpst 2 nekustamie īpašumi:

 - nekustamais īpašums “Saulesrīti” (kadastra Nr.8044 010 0202), kas sastāv no zemes vienības Plostnieku ielā 5, Ādažos, Ādažu nov. (kadastra apzīmējums 80440100202),

* nekustamais īpašums (kadastra Nr. 8044 010 0019), kas sastāv no zemes vienības Jaunkūlu ielā 3, Ādažos, Ādažu nov. (kadastra apzīmējums 80440100019);
1. atbilstoši Detālplānojuma Apbūves noteikumu 1.4.punktam “Detālplānojuma projekta realizācija paredzēta vairākās kārtās. Sākotnēji tiek veikta lauksaimniecības zemju transformācija, izbūvētas un nodotas ekspluatācijā inženierkomunikācijas (elektrība, ceļi, ūdensvads, kanalizācijas sistēma, utt.), un pēcāk tikai seko ēku projektēšana un būvniecība”;
2. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
3. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kas nosaka, ka lietošanas mērķi nosaka, ja tiek izveidota jauna zemes vienība vai zemes vienības daļa;
4. Ministru kabineta 30.04.2013. noteikumu Nr.240 “Vispārīgie teritorijas plānošanas, izmantošanas un apbūves noteikumi” 83.punkts noteic, ka ielas, laukumus, autoceļus un dzelzceļus nosaka kā transporta infrastruktūras teritorijas un izdala kā atsevišķas zemes vienības;
5. Ministru kabineta 29.06.2021. noteikumu Nr.455 „Adresācijas noteikumi” 11.punkts noteic, ka pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Pamatojoties uz Teritorijas attīstības plānošanas likuma 12.panta trešo daļu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Ministru kabineta 30.04.2013. noteikumu Nr.240 “Vispārīgie teritorijas plānošanas, izmantošanas un apbūves noteikumi” 83.punktu, kā arī ņemot vērā, ka jautājums tika izskatīts un atbalstīts Attīstības komitejā 13.03.2024., Ādažu novada pašvaldības dome

**NOLEMJ:**

1. Piekrist atdalīt no zemes vienības Plostnieku ielā 5, Ādažos, Ādažu nov. (kadastra apzīmējums 8044  010 0202) jaunveidojamo ielu zemes vienības sarkano līniju robežās atbilstoši Detālplānojuma grafiskās daļas kartei “Inženiershēmas. Transporta kustības risinājumi sarkano līniju koordinātu plāns” un kartei “Plānotā teritorijas izmantošana Aizsargjoslas” (pielikumā).
2. Jaunveidojamās zemes vienības saglabāt nekustamā īpašuma “Saulesrīti” (kadastra Nr.8044 010 0202) sastāvā.
3. Atdalāmajām zemes vienībām (platībai pēc instrumentālās uzmērīšanas dabā) noteikt nekustamā īpašuma lietošanas mērķi – zeme dzelzceļa infrastruktūras zemes nodalījuma joslā un ceļu zemes nodalījuma joslā, kods 1101.
4. Atlikušās zemes vienības saglabāt nekustamā īpašuma “Saulesrīti” (kadastra Nr.8044 010 0202) sastāvā’.
5. Atlikušajām zemes vienībām (platībai pēc instrumentālās uzmērīšanas dabā) saglabāt nekustamā īpašuma lietošanas mērķi – neapgūta individuālo dzīvojamo māju apbūves zeme – kods 0600.
6. Nosaukumi ielām tiks piešķirti pēc to izbūves un pieņemšanas ekspluatācijā.
7. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
8. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un īpašniekam uz e-pasta adresi.
9. Pašvaldības izpilddirektora vietniecei veikt šī lēmuma izpildes kontroli.
10. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Detālplānojuma rasējums Plānotās teritorijas izmantošanas un Aizsargjoslas uz1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU